### *Проект!*

**ДОГОВОР**

**за възлагане на обществена поръчка за строителство**

№ ........................................./.........................................

Днес, ...................... г. в гр. Искър, обл. Плевен, между:

**1. ОБЩИНА ИСКЪР** със седалище и адрес на управление: гр. Искър 5868, община Искър, област Плевен ул. „Георги Димитров” № 38, ЕИК: 000413942, с ИДЕНТИФИКАЦИОНЕН НОМЕР BG 000413942, представлявана от **…………………………………………………………… – Кмет на Община Искър** и **Силвия Димитрова Медунска - Директор на дирекция ФСДАО и** **Главен счетоводител на Общината,** наричана в договора **ВЪЗЛОЖИТЕЛ** от една страна,

и

**2.[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

на основание чл. 183 във връзка с чл. 112 от ЗОП и в изпълнение на Решение № …………….. на Кмета на Община Искър за определяне на изпълнител за обществена поръчка с предмет: **Изпълнение на СМР по проект: „Рекултивация и закриване на старото общинско депо за отпадъци в землището на гр. Искър”, включващо:**

**1. Tехническа рекултивация;**

**2. Биологична рекултивация”**

 **се сключи настощият договор за следното:**

**І. ПРЕДМЕТ НА ДОГОВОРА**

 **Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение обществена поръчка с предмет: **Изпълнение на СМР по проект: „Рекултивация и закриване на старото общинско депо за отпадъци в землището на гр. Искър”, включващо:**

**1. Tехническа рекултивация;**

**2. Биологична рекултивация”,**

в съответствие с Техническата спецификация на Възложителя, Инвестиционните проекти на обекта, изискванията на Закона за устройство на територията (ЗУТ) и свързаните с него подзаконови нормативни актове.

**(2)** Предметът на договора включва изпълнение на строително-монтажните работи (СМР) по реализиране на строителството на обекта в съответствие с изготвените и одобрени Инвестиционни проекти, Техническата спецификация на Възложителя и Техническото предложение на Изпълнителя.

**(3)** В срок до 3 (*три*) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство(*ако е приложимо*).

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 2. (1)** Срокът за изпълнение на възложените с настоящия договор строително-монтажни работи възлиза **общо на ………………. месеца (съгласно Техническото предложение на ИЗПЪЛНИТЕЛЯ), включващи:**

**1. Срок за изпълнение на Техническата рекултивация: ………………. *(словом:* ..........................) месеца**

**2. Срок за изпълнение на Биологичната рекултивация: ………………. *(словом:* ..........................) месеца**

**(2)** Срокът по ал. 1 започва да тече от датата на заверяване на Заповедна книга на строежа и на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството) и след подписване на Протокол за установяване на годността за ползване на строежа (Приложение № 16 към чл. 7, ал. 3, т. 16 от Наредба № 3 от 31 юли 2003 година на МРРБ за съставяне на актове и протоколи по време на строителството) - след приключване и приемане на етап Биологична рекултивация.

**(3)** Срокът за изпълнение за обекта, включен в предмета на настоящия договор е в съответствие с техническото предложение на ИЗПЪЛНИТЕЛЯ.

**(4)** При наличието на непредвидени обстоятелства и обективна невъзможност за изпълнение на възложената с настоящия договор работа извън волята на страните, срокът за изпълнението на договора спира да тече от датата на подписването на двустранен констативен протокол установяващ наличието им, до отпадане на същите, респективно Акт за установяване състоянието на строежа при спиране на строителството (Приложение № 10 към чл. 7, ал. 3, т. 10 от Наредба № 3 от 31 юли 2003 година на МРРБ) и Акт за установяване състоянието на строежа и СМР при продължаване на строителството за всички спрени строежи по общия ред и предвидените в чл. 7, ал. 3, т. 10 други случаи (Приложение № 11 към чл. 7, ал. 3, т. 11 от Наредба № 3 от 31 юли 2003 година на МРРБ).

**Чл.3.** Мястото на изпълнение на Договора е Общинско депо за отпадъци в землището на гр. Искър.

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 4. (1**(1) Общата стойност за изпълнение на всички дейности по предмета на договора е ................................… (................................…) лева без ДДС, респективно ................................… (................................…) лева с ДДС, определена съгласно ценовото предложение на ИЗПЪЛНИТЕЛЯ, в т.ч.:

* Цена за изпълнение на техническата рекултивация – ................................… (................................…) лева без ДДС,респективно ................................… (................................…) лева с ДДС;
* Цена за изпълнение на биологичната рекултивация – ................................… (................................…) лева без ДДС, респективно ................................… (................................…) лева с ДДС, в т.ч.:
* Биологична рекултивация – 1-ва година – ................................… (................................…) лева без ДДС, респективно ................................… (................................…) лева с ДДС;
* Биологична рекултивация – 2-ра година – ................................… (................................…) лева без ДДС, респективно ................................… (................................…) лева с ДДС;
* Биологична рекултивация – 3-та година – ................................… (................................…) лева без ДДС, респективно ................................… (................................…) лева с ДДС.

 **(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на строително-монтажните работи, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители *(ако е приложимо*), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

 **(3)** Цената по ал. 1 е фиксирана/крайна за всички дейности, свързани с изпълнението на строително-монтажните работи и не подлежи на промяна, освен в случаите изрично уговорени в този Договор и в съответствие с разпоредбите на ЗОП.

 **(4)** В случай че изпълнението на Договора налага извършването на разходи за заплащане на държавни, местни, нотариални или други такси, вкл. такси за съгласувателните процедури, такива разходи не се считат за включени в Цената и се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ.

**Чл. 5.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор по банков път по посочена по –долу банкова сметка на ИЗПЪЛНИТЕЛЯ, както следва:

(1) ВЪЗЛОЖИТЕЛЯТ извършва плащанията по този договор по посочена по–долу банкова сметка на ИЗПЪЛНИТЕЛЯ, по следния начин:

**5.1. За техническата рекултивация** финансирането ще бъде осигурено от ПУДООС и ВЪЗЛОЖИТЕЛЯТ извършва плащания на ИЗПЪЛНИТЕЛЯ по следния начин:

а) ТЕКУЩИ ПЛАЩАНИЯ в размер до 80% (осемдесет процента) от предложената цена за техническата рекултивация след представяне на документите съгласно Правилника за изпълнение и предаване на строително-ремонтните работи, в съответствие с Наредба № 2/2003 г. и Наредба №3/2003г., протокол за приемане на действително извършени работи (Акт образец №19) и фактура, издадена от ИЗПЪЛНИТЕЛЯ. Всяко от текущите плащания е дължимо в срок до 30 (тридесет) дни;

б) МЕЖДИННО ПЛАЩАНЕ в размер до 15% (петнадесет процента) от предложената цена за техническата рекултивация, след завършване на Техническата рекултивация и представяне на следните документи:

1. Фактура – оригинал за извършените СМР, издадена от ИЗПЪЛНИТЕЛЯ;

2. Заповед на основание на чл.23, ал.1,т.1, ал.2 и ал.З от Правилника за прилагане на 3033 (последно изм. и доп. ДВ. бр.34 от 3 Май 2016г.);

3. одобрен от ВЪЗЛОЖИТЕЛЯ протокол на комисия за приемане на техническата рекултивация, съгласно раздел V от Наредба № 26 от 02.10.1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт (обн. ДВ. бр. 89 от 22.10.1996г., изм. И доп. ДВ, бр. 30 от 22.03.2002 г.);

4. подписан от всички задължени лица констативен протокол Образец № 15 към чл. 7, ал. 3, т. 15 от Наредба № 3 от 31 юли 2003 година на МРРБ за съставяне на актове и протоколи по време на строителството – за етап Техническа рекултивация;

Междинното плащане е дължимо в срок до 30 (тридесет) след представяне на горепосочените документи.

в) ОКОНЧАТЕЛНО ПЛАЩАНЕ в размер до 5% за завършени дейности по техническата рекултивация, след завършване на биологичната рекултивация след завършване на биологичната рекултивация и след подписване на окончателен приемо–предавателен протокол за установяване на действително извършени работи, подписан от представители на страните по договора и представяне на следните документи:

1. Заповед на основание чл. 23, ал.1,т. 1, ал. 2 и ал. 3 от Правилника за прилагане на закона за опазване на земеделски земи /последно изм., ДВ бр. 35 от 08.05.2012г./;
2. Одобрен от Кмета на общината протокол на комисията за приемане на биологичната рекултивация, съгласно Раздел V от Наредба № 26 от 02.10.1996г. за рекултивиране на нарушени терени, подобряване на слабопродуктивни земи, отнемане и оползотворяване на хумусен пласт /обн. ДВ, бр. 89 от 22.10.1996г., изм. и доп. бр. 30 от 22.03.2002г./;
3. Протокол Образец № 16;
4. Фактура, издадена от ИЗПЪЛНИТЕЛЯ, за размера на окончателното плащане.

**5.2. За биологична рекултивация,** чието финансиране ще се осигури от бюджета на Община Искър, ВЪЗЛОЖИТЕЛЯТ извършва плащания на ИЗПЪЛНИТЕЛЯ по следния начин:

А) Текущи плащания в размер до 65% /шестдесет и пет процента/ от предложената цена за биологична рекултивация. Изплащат се след извършване на определено количество и видове дейности по биологичната рекултивация, удостоверени в протоколи за приемане на извършените дейности за съответната година и издадени фактури от ИЗПЪЛНИТЕЛЯ, в размер на стойността на реално извършените и приети без забележки дейности на биологична рекултивация за съответната година;

Б) Окончателно плащане на биологичната рекултивация в размер на остатъка до пълната стойност на предложената цена за биологичната рекултивация се извършва след представяне от ИЗПЪЛНИТЕЛЯ на следните документи в оригинал:

* Заповед на основание на чл. 23, ал. 1, т. 1, ал. 2 и ал. 3 от Правилника за прилагане на ЗОЗЗ;
* Одобрен от ВЪЗЛОЖИТЕЛЯ протокол на комисията за приемане на биологичната рекултивация, съгласно раздел V от Наредба № 26 от 02.10.1996г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт;
* Протокол Образец 16;
* Фактура, издадена от ИЗПЪЛНИТЕЛЯ, за размера на окончателното плащане.

 **Чл. 6. (1)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ:**

Банка: ................................................

BIC: ...................................................

IBAN: ......................................................

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се че плащанията са надлежно извършени.

**Чл.7.** Възложителят не заплаща суми за непълно и/или некачествено извършени от Изпълнителя строително-монтажни работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на Изпълнителя.

**Чл. 8. (1)** Когато за частта от строително-монтажните работи, която се изпълнява от подизпълнител, изпълнението може да бъде предадено отделно от изпълнението на останалите строително-монтажни работи, подизпълнителят представя на ИЗПЪЛНИТЕЛЯ отчет за изпълнението на съответната част от строително-монтажните работи, заедно с искане за плащане на тази част пряко на подизпълнителя *(ако е приложимо).*

 **(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище от което да е видно дали оспорва плащанията или част от тях като недължими *(ако е приложимо).*

 **(3)** ВЪЗЛОЖИТЕЛЯТ приема изпълнението на частта от строително-монтажните работи при съответно спазване на разпоредбите на Раздел „Предаване и приемане на изпълнението“ от Договора, и заплаща възнаграждение за тази част на подизпълнителя в срок до 7 (седем) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа *(ако е приложимо).*

**Чл. 9. (1)** В случай на изменение на договора по реда на чл. 116 от ЗОП поради необходимост от извършване на непредвидени работи, последните следва като стойности на отделните позиции в съответната заменителна таблица да са в рамките на приетите лимити за различните видове дейности.

**(2)** Остойностяването на непредвидените разходи за СМР, които не са предвидени в Количествено-стойностната сметка се извършва съгласно ценовите показатели посочени в Ценовото предложение на Изпълнителя:

* Средна часова ставка …………… лв./час;
* Допълнителни разходи за труд …………… %
* Допълнителни разходи върху механизация …………… %
* Доставно-складови разходи …………… %
* Печалба …………… %

**(3)** За новите строително-монтажни работи, за които няма посочени единични цени в количествено-стойностните сметки, ИЗПЪЛНИТЕЛЯТ представя нови единични цени по видове строително-монтажни работи с анализ за всяка от тях, формирани на база показателите за ценообразуване по ал. 2 и фактури на материали, които подлежат на утвърждаване от ВЪЗЛОЖИТЕЛЯ.

 **(4)** Непредвидените работи се възлагат за изпълнение след като са предварително одобрени от ВЪЗЛОЖИТЕЛЯ и е оформен отделен Констативен протокол, утвърден от ВЪЗЛОЖИТЕЛЯ.

 **(5)** При необходимост от извършване на непредвидени работи, възникнали след сключването на договора, ВЪЗЛОЖИТЕЛЯТ отразява в заповедната книга на обекта по чл. 1 необходимостта от изпълнението на допълнителните количества/видове СМР.

**(6)** Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ се съгласува с ВЪЗЛОЖИТЕЛЯ преди да започне изпълнението им. Единичните цени се вземат от подробната КСС, а количествата им се доказват с измерване на място и с подписан протокол (подробна ведомост) от изпълнител, консултант, упражняващ строителен надзор, проектант и упражняващ инвеститорски контрол, придружен със заменителна таблица. Протоколът се представя на ВЪЗЛОЖИТЕЛЯ за одобрение.

 **(7)** Дейностите включени в заменителните таблици ще се разплащат след приемане и актуване на всички останали дейности на обекта.

 **(8)** За завършени и подлежащи на разплащане ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване и съответното протоколиране (включително одобряването на протокола от страна на Възложителя) на действително извършени строителни работи.

**Чл.10. (1)** Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на **Изпълнителя** или на **Възложителя, Възложителят** заплаща възнаграждение за тази част (приета по реда на настоящия договор) на подизпълнителя *(ако е приложимо).*

**(2)** Разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 14-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими *(ако е приложимо).*

 **(3)** Възложителят има право да откаже плащане, когато искането за плащане е оспорено, до момента на отстраняване на причината за отказа.

**ІV. ГАРАНЦИЯ ЗА ИЗПЪЛНЕНИЕ**

**Чл.11. (1)** При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 3 % (три процента) от общата стойност на договора, определена въз основа на Ценовото му предложение. Гаранцията се освобождава 30 дни след приключване и приемане на двата етапа на рекултивация, посочени в предмета на договора. В случаите на представяне на банкова гаранция или представяне на застраховка, която обезпечава изпълнението чрез покритие на отговорността на изпълнителя, същата следва да е безусловна и неотменима и в полза на Възложителя и със срок на валидност най-малко 30 дни след приключване изпълнението на договора. И в двата случая сумата трябва да съответства на 3 % (три процента) от стойността на договора, определена въз основа на Ценовото предложение на ИЗПЪЛНИТЕЛЯ.

**(2)** Гаранцията за изпълнение покрива всяко неточно изпълнение на договора, в резултат на недобросъвестно поведение от страна на ИЗПЪЛНИТЕЛЯ, както и поправяне на некачествено изпълнени работи, които не са отстранени своевременно от ИЗПЪЛНИТЕЛЯ.

**(3)** ВЪЗЛОЖИТЕЛЯТ не дължи лихва върху сумата по Гаранцията за изпълнение на договора за срока, за който средствата са престояли законно при него.

**(4)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора в срок до 3 (три) дни от подписването на допълнително споразумение за изменението.

**(5)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

**Чл.12.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

**IBAN ...............................**

**BIC: .................................**

**Банка: ............................**

**Чл.13. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна, неотменяема банкова гаранция с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант да извърши безусловно плащане при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора.

2. да бъде със срок на валидност за целия срок на действие на Договора плюс 30 (тридесет) дни след приключването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция за целия период на действие на договора и при продължаване на срока на гаранцията по реда на настоящия договор, таксите и други плащания по нея, банковите преводи, комисионните, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл.14. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор, чрез покритие на отговорността на ИЗПЪЛНИТЕЛЯ. Застрахователят следва да поеме определен риск срещу плащане на премия от страна на ИЗПЪЛНИТЕЛЯ и при настъпване на застрахователно събитие – пълно или частично неизпълнение на настоящия договор, да заплати застрахователно обезщетение на ВЪЗЛОЖИТЕЛЯ като трето ползващо се лице или трето увредено лице. Застрахователна сума (лимит на отговорност), съответно посочена в застрахователния договор парична сума, представляваща горна граница на отговорността на застрахователя към третото ползващо се лице или към третото увредено лице следва да е в размер, равен на гаранцията, съгласно чл. 10 от настоящия договор. ВЪЗЛОЖИТЕЛЯТ има право по свое усмотрение да отправя писмена застрахователна претенция.

2. да бъде със срок на валидност за целия срок на действие на Договора плюс 30 (тридесет) дни след приключване на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, и всички суми, свързани с обслужването на договора за застраховка за посочения по-горе период, са за сметка на ИЗПЪЛНИТЕЛЯ.

ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката да удължи нейното действие. В противен случай, ВЪЗЛОЖИТЕЛЯТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

**Чл.15. (1)** Възложителят освобождава гаранцията за изпълнение на Договора в срок до 30 (тридесет) дни след приключване на изпълнението на Договора.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 6, ал. 1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. Тогава ВЪЗЛОЖИТЕЛЯТ има право да изиска удължаване на срока на представената застраховка или банкова гаранция, когато гаранцията е под формата на застраховка или банкова гаранция.

**Чл.16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и/или забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл.17.** ВЪЗЛОЖИТЕЛЯТ има право да задържи и пристъпи към усвояване на Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 15 (петнадесет) дни, съгласно условията на чл. 2, ал. 2 от договора и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато изпълнените дейности не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл.18.** В всеки случай на задържане и усвояване на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането и усвояването на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл.19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 11, ал. 1 от Договора.

**V. ПРАВА И ЗАДЪЛЖЕНИЯ НА СТРАНИТЕ**

**Чл.20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Права и задължения на ИЗПЪЛНИТЕЛЯ**

**Чл.21. (1)** ИЗПЪЛНИТЕЛЯТ се задължава:

1. Да изпълни възложената му работа в съответствие с изискванията на ВЪЗЛОЖИТЕЛЯ;
2. Да изпълни договорените строително-монтажни работи качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми;
3. Да заплати всички глоби или други санкции, наложени на ВЪЗЛОЖИТЕЛЯ въз връзка с този договор, както и всички обезщетения към трети лица и организации, в случай че такива бъдат наложени от страна на компетентни държавни или общински органи по негова вина.
4. Да осигури всички разрешителни, касаещи неговия работен екип, както и използваните от него материали, машини и съоръжения, като представи копие от тях на ВЪЗЛОЖИТЕЛЯ за одобрение и корекции в случай на писмено искане от страна на последния.
5. Да не променя състава на персонала, който ще отговаря за изпълнението, без предварително писмено съгласие от страна на ВЪЗЛОЖИТЕЛЯ.
6. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки, за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
7. Да охранява обекта до издаване разрешение за ползване съгласно Наредба № 2/2003 г. за въвеждане в експлоатация на обектаите в Република България и минималните гаранционни срокове за изпълнени строителни и монтажни работи, съоръжения и строителни обекти;
8. Да ограничи действията на своя персонал и механизация в границите на строителния обект по чл. 1 от договора, като не допуска навлизането им в съседни имоти;
9. Да актуализира застраховката си професионална отговорност в срок не по-кратък от 5 (пет) дни преди датата на изтичане на предходната, както и да предостави копие от подновената застраховка на ВЪЗЛОЖИТЕЛЯ.
10. Да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, Техническото предложение, документацията за участие и законовите изисквания, строителните правила и приложимите нормативни актове.
11. Своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;
12. Да осигурява достъп до обекта на съответните контролни органи и на представителите на ВЪЗЛОЖИТЕЛЯ и Консултантът, осъществяващ строителния надзор;
13. Да влага качествени материали, оборудване и строителни изделия, съобразно предвижданията на инвестиционните проекти, както и да извършва качествено СМР. Същите трябва да отговарят на техническите изисквания и на количествата, определени в инвестиционните проекти, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество;
14. Да достави необходимите материали и заготовки франко обекта, при спазване на стандартите и условията за тяхното транспортиране. Материали, изделия, строителни елементи и конструкции, за които няма разрешения за производството им, се влагат в строителството, ако отговарят на международните стандарти и само след предварително писмено съгласуване с ВЪЗЛОЖИТЕЛЯ чрез неговия представител и компетентните органи (ако е приложимо).
15. Да предостави на ВЪЗЛОЖИТЕЛЯ документи за произхода и за качеството на вложените строителни материали.
16. Да отстранява своевременно всички допуснати от него грешки, недостатъци и некачествено извършени работи в изпълнението, констатирани от ВЪЗЛОЖИТЕЛЯ или консултантът, осъществяващ строителния надзор по време на строителството и гаранционния срок.
17. Да поддържа точно и систематизирано деловодство, както и пълна и точна счетоводна и друга отчетна документация за извършените СМР, позволяваща да се установи дали разходите са действително направени във връзка с изпълнението на договора.
18. Да пази поверителна Конфиденциалната информация, в съответствие с уговореното в Договора.
19. Да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за въвеждането на обекта по чл. 1 в експлоатация, включително документите, доказващи съответствието на вложените строителни продукти с изискванията на Закона за техническите изисквания към продуктите, както и да подготви, съгласува с институциите и представи на Консултанта, осъществяващ строителен надзор и на ВЪЗЛОЖИТЕЛЯ при съставяне на Констативен акт образец 15 и на Протокол за установяване на годността за ползване на строежа (Приложение № 16 към чл. 7, ал. 3, т. 16 от Наредба № 3 от 31 юли 2003 година на МРРБ за съставяне на актове и протоколи по време на строителството);
20. Да поддържа точно и систематизирано деловодство, счетоводство и отчетност във връзка с изпълнение на настоящия договор.

**Права и задължения на ВЪЗЛОЖИТЕЛЯ**

**Чл.22. (1) ВЪЗЛОЖИТЕЛЯТ** се задължава:

1) Да извърши плащанията по договора по посочените в раздел ІІІ условия и при съблюдаване на посочените в него срокове;

2) Да оказва съдействие на **ИЗПЪЛНИТЕЛЯ** във връзка с изпълнението на СМР, когато е в границите на неговите правомощия и компетентност;

3) Да приеме изпълнените строително-монтажни работи по реда и при условията на настоящия договор.

4) Да пази поверителна Конфиденциалната информация, в съответствие с уговореното в Договора.

**(2) ВЪЗЛОЖИТЕЛЯТ** е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от **ИЗПЪЛНИТЕЛЯ.**

 **(3) ВЪЗЛОЖИТЕЛЯТ** е длъжен преди извършване на плащане към **ИЗПЪЛНИТЕЛЯ** да извърши пълна документална проверка и проверка на мястото на изпълнение на СМР за удостоверяване извършването на заявените за плащане дейности, основаващи се на настоящия договор, всички приложения към него и/или други приложими документи.

**(4) ВЪЗЛОЖИТЕЛЯТ** е длъжен да уведоми **ИЗПЪЛНИТЕЛЯ** за планираните от него проверки на място. Той има право, ако сметне за необходимо да извършва извънредни проверки на място, без да уведомява предварително **ИЗПЪЛНИТЕЛЯ** за това.

**(5) ВЪЗЛОЖИТЕЛЯТ** има право**:**

1) Да оказва текущ контрол при изпълнение на договора, без с това да пречи на оперативната самостоятелност на **ИЗПЪЛНИТЕЛЯ**;

2) Да иска от **Изпълнителя** да изпълни дейностите, предмет на договора без отклонение от уговореното и без недостатъци и по начин позволяващ постигане целите на проекта;

3) Да съблюдава изискванията за качество на извършената работа.

**VІ. ПРИЕМАНЕ НА НА РАБОТАТА. ГАРАНЦИОННИ СРОКОВЕ.**

**Чл.23. (1)** Всички обстоятелства, свързани с изпълнението на този договор, като предаване и приемане на строителната площадка, приемане на изготвения работен проект и изпълнените строително-монтажните работи, както и такива подлежащи на закриване, съставяне на междинни и окончателни актове и протоколи за приемане и предаване на строително-монтажните работи и други, се документират и оформят от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството и приложимата нормативна уредба.

**(2)** Актовете и протоколите се съставят във форма и вид, предписан от нормативните документи и имат доказателствена сила при установяване на обстоятелствата, свързани със започването, спирането, изпълнението и приемането на строително-монтажните работи по предмета на настоящия договор.

**(3)** При констатиране на несъществени недостатъци, които не възпрепятстват нормалният ход на изпълнение на договора, ВЪЗЛОЖИТЕЛЯТ не може да откаже да приеме изпълненото. За тези недостатъци се съставят протоколи в които се договарят сроковете, в които следва да бъдат отстранени от ИЗПЪЛНИТЕЛЯ за негова сметка.

**(4)** Да изпълни възложената работа качествено и в договорения срок, като организира и контролира цялостния процес на строителството в съответствие с поетите ангажименти, съгласно предложенията и приложенията, които са неразделна част от договора; условията и техническите изисквания на документацията за участие; действащата нормативна уредба в Република България - за строителство, безопасност и хигиена на труда и пожарна безопасност, рекултивация на нарушени терени и за дейности по управление на отпадъците и други приложими актове и да поеме задължението да отстранява появилите се дефекти и недостатъци по време на гаранционния срок.

**(5)** Гаранционните срокове за видовете строително-монтажни работи, са съгласно минималните изисквания на разпоредбата на чл. 19, ал. 3 от Наредба № 26 за рекултивация на нарушени терени, подобряване на слабопродуктивни земи, отнемане и оползотворяване на хумусния пласт.

**(6)** Гаранционният срок започва да тече от датата на въвеждане на обекта в експлоатация.

**(7)** ИЗПЪЛНИТЕЛЯТ се задължава да поправи всяка некачествено изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение.

**(8)** Проявените дефекти и недостатъци се констатират с протокол, подписан от представители на двете страни и Строителния надзор, в който се посочват и сроковете за отстраняването им.

**(9)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на строежа, която се съхранява на строежа от ИЗПЪЛНИТЕЛЯ. Лицата, издали предписанията, респ. заповедите, задължително ги подписват и датират.

**(10)** Предписанията и заповедите, вписани в заповедната книга са задължителни за ИЗПЪЛНИТЕЛЯ.

**(11)** Ако ИЗПЪЛНИТЕЛЯТ не иска да изпълни предписание или заповед на ВЪЗЛОЖИТЕЛЯ или Консултанта, упражняващ строителен надзор, той има право в 3-дневен срок от тяхното издаване да впише мотивиран отказ в заповедната книга.

**(12)** В случай че в 7-дневен срок от вписване на мотивирания отказ ВЪЗЛОЖИТЕЛЯТ или Консултантът, упражняващ строителен надзор писмено не отмени предписанието или заповедта си, то ИЗПЪЛНИТЕЛЯТ в 3-дневен срок може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания, свързани с изпълнението на СМР по договора.

**(13)** В случай че при изпълнението на обекта ИЗПЪЛНИТЕЛЯТ не вложи оферираните материали и изделия, отговарящи на изискванията на БДС или еквивалентен стандарт, същият е длъжен сам и за своя сметка да подмени вложените некачествени материали в сроковете, определени от ВЪЗЛОЖИТЕЛЯ, вкл. и материали, установени след подписване на Акт за установяване на всички видове СМР, подлежащи на закриване, удостоверяващ, че са постигнати изискванията на проекта (приложение № 12 към чл. 7, ал. 3, т. 12 от Наредба № 3 от 31 юли 2003 година на МРРБ).

**(14)** Да осигурява достъп и съдействие на одиторите по договора за одит на проекта (при наличие на такъв), сключен с ПУДООС или с друг източник на финансиране.

**VII. КАЧЕСТВО.**

**Чл.24.** Строително-монтажните работи се изпълняват в съответствие с издадените строителни книжа, условията на договора и изискванията на ЗУТ. СМР трябва да бъдат извършени със строителни материали, съоръжения и техническо оборудване, които да отговарят на изискванията на действащото законодателство и изискванията на Техническата спецификация, приложение към настоящия договор

 **Чл.25. (1)** При извършване на строителните и монтажните работиИЗПЪЛНИТЕЛЯТ прилага въведените от него системи за осигуряване на качеството, като при необходимост извършва промени в тях, в съответствие с изискванията на проекта.

**(2)** При извършване на строителните и монтажни работи ИЗПЪЛНИТЕЛЯТ е длъжен да влага само висококачествени материали, техническо оборудване и строителни продукти, определени в инвестиционните проекти. Същите трябва да отговарят на техническите изисквания и на количествата, определени в проектите, както и на изискванията по приложимите стандарти.

**VIII. НЕКАЧЕСТВЕНИ РАБОТИ.**

**Чл.26.** Некачествени са работите, които не отговарят на изискванията, указани в проектите, Техническата спецификация, Техническите изисквания, Инструкциите на Производителя, ПИПСМР или действащи нормативни документи. При несъответствие в изискванията, предимство имат изискванията за завишено качество.

**Чл.27.** Некачествено извършени строително-монтажни работи не се заплащат от ВЪЗЛОЖИТЕЛЯ, поправят се или се разрушават за сметка на ИЗПЪЛНИТЕЛЯ като той дължи неустойка за забава, когато поради отстраняването им просрочва срока на изпълнение на договора.

**Чл.28.** При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да иска от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката или съответно намаление на възнаграждението, съгласно гаранционните условия.

**IX. Контрол.**

**Чл.29. (1)** Изпълнителят осигурява необходимия вътрешен контрол с цел изпълнение на СМР, съгласно изискванията на Възложителяи в съответствие с одобрените инвестиционни проекти. Контролът се извършва от квалифициран и опитен в дейността персонал.

 **(2)** Контролът по изпълнение на СМР се осъществява от ВЪЗЛОЖИТЕЛЯ и лицето, упражняващо строителен надзор на обекта и се отнася до всички части и етапи на строително-монтажните работи, предмет на този договор.

**(3)** ВЪЗЛОЖИТЕЛЯТ или определени от него физически или юридически лица имат право във всеки момент от изпълнението на договора да извършват проверка относно качеството, количеството, сроковете на изпълнение и техническите параметри, без с това да пречат на оперативната дейност на ИЗПЪЛНИТЕЛЯ.

**(4)** ИЗПЪЛНИТЕЛЯТ се задължава да предостави на представителя по ал. 3 пълната възможност за проверка и измерване на всяка работа.

**(5)** ИЗПЪЛНИТЕЛЯТ се задължава при поискване от страна на ВЪЗЛОЖИТЕЛЯ или неговия представител, да осигурява достъп до работните места, помещенията и складовете, където се изпълняват договорените СМР или части от тях или се съхраняват материали или строителни елементи.

**(6)** ИЗПЪЛНИТЕЛЯТ се задължава, при поискване от страна на ВЪЗЛОЖИТЕЛЯ да осигурява съдействие за изследване, измерване и изпитване на каквито и да било видове работа, качество, тегло или количество на какъвто и да било употребяван материал.

**(7)** Предписанията и заповедите на лицата, упражняващи строителен и авторски надзор, вписани в заповедната книга са задължителни за ИЗПЪЛНИТЕЛЯ.

**(8)** В случай на инструкции, получени от лице – различно от изброените в предходната алинея, ИЗПЪЛНИТЕЛЯТ е длъжен веднага да информира ВЪЗЛОЖИТЕЛЯ чрез неговия представител.

**(9)** ВЪЗЛОЖИТЕЛЯТ има право да поръчва изследвания, изпитвания или измервания и извън определените в договора, когато счита това за необходимо. Ако изследването, изпитването или измерването по предходната алинея докажат правомерното използване на материали и/или точното изпълнение на работите, разходите се заплащат от ВЪЗЛОЖИТЕЛЯ. В противен случай разходите са за сметка на ИЗПЪЛНИТЕЛЯ.

**(10)** АкоВЪЗЛОЖИТЕЛЯТ реши въз основа на провежданите проверки, че ИЗПЪЛНИТЕЛЯТ не изпълнява строително-монтажните работи съгласно одобрения график, ИЗПЪЛНИТЕЛЯТ трябва да предприеме стъпки, необходими за подобряване на напредъка на строително-монтажните работи, включително тези изисквани от ВЪЗЛОЖИТЕЛЯ, без допълнителни разходи за ВЪЗЛОЖИТЕЛЯ.

**Х. САНКЦИИ ПРИ НЕИЗПЪЛНЕНИЕ****.**

**Чл.30. (1)** При забава в изпълнението на задълженията по този Договор, неизправната Страна дължи на изправната неустойка в размер на 0,1 % (нула цяло и едно на сто) от Цената за съответната дейност за всеки ден забава, но не повече от 10 % (десет на сто) от стойността на съответната дейност.

**(2)** ВЪЗЛОЖИТЕЛЯТ има право да удържи предявената неустойка от дължими плащания по договора.

**(3)** При неотстраняване на появилите се дефекти в рамките на гаранционния срок по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи, както и неустойка в размер на 10 % от тяхната стойност. В този случай Възложителят може да пристъпи към усвояване на наличната гаранция, обезпечаваща гаранционното поддържане.

**Чл.31.** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ връщане на всички авансово платени суми по договора, както и неустойка в размер на 10 % от общата стойност на договора. Възстановяването на дължимите суми и неустойката се заплащат от ИЗПЪЛНИТЕЛЯ в 5 (пет) дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**Чл.32.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет на сто) от Стойността на Договора.

**Чл.33. (1)** Във всички случаи на прекратяване на договора и независимо от причините за това, ИЗПЪЛНИТЕЛЯТ дължи възстановяване на платените му авансово суми, когато е приложимо по договора при следните условия, както следва:

1) в пълен размер, когато няма извършени и/или приети работи по договора, съгласно условията на договора;

2) в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато аванса е в по-висок размер;

**(2)** Възстановяването на авансовите суми, когато е приложимо, се дължи от ИЗПЪЛНИТЕЛЯ незабавно, на датата следваща датата на прекратяване на договора по банковата сметка на ВЪЗЛОЖИТЕЛЯ, посочена в чл. 6, ал. 1 от настоящия договор.

**Чл.34. (1)** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**(2)** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл.35. (1)** ВЪЗЛОЖИТЕЛЯТ не отговаря за щети или понесени повреди от персонала или имуществото на ИЗПЪЛНИТЕЛЯ или неговите подизпълнители през време на изпълнение на договора или като последица от него. ИЗПЪЛНИТЕЛЯТ не може да иска промяна в стойността на договора или други видове плащания за компенсиране на такава щета или вреда.

**(2)** ВЪЗЛОЖИТЕЛЯТ не носи отговорност, произтичаща от искове или жалби, вследствие нарушения на нормативни изисквания от страна на ИЗПЪЛНИТЕЛЯ, неговите служители, лица подчинени на неговите служители, или в резултат на нарушение правата на трети лица.

**(3)** Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл. 306 от ТЗ (Търговския закон). Страната, която се позовава на непреодолима сила е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства.

**ХI. ЗАСТРАХОВКИ**

**Чл.36. (1)** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за обекта по чл. 1. В случай на повреди и щети поради някаква причина, възникнали при изпълнение на строително-монтажните работи по обекта, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

**(2)** ИЗПЪЛНИТЕЛЯТ ще обезщетява ВЪЗЛОЖИТЕЛЯ и неговия персонал при претенции за щети или смърт, претенции за загуба или повреда на каквато и да е собственост, извън собствеността, представляваща част от обекта по чл. 1, които претенции могат да възникнат при или по повод изпълнение или неизпълнение задълженията на ИЗПЪЛНИТЕЛЯ по договора.

**(3)** ИЗПЪЛНИТЕЛЯТ е отговорен за всички застраховки и обезщетения по отношение на своя персонал и собственост.

**(4)** ИЗПЪЛНИТЕЛЯТ се задължава да поддържа валидна застраховка за професионална отговорност в строителството по чл. 171, ал. 1 от ЗУТ и посочените в ал. 3 застраховки за периода на изпълнение на поръчката и да представя на ВЪЗЛОЖИТЕЛЯ при поискване всички застрахователни документи в оригинал и да го уведомява за всички обстоятелства относно изпълнението на задълженията си по застрахователните договори.

**(5)** В случай че ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за поддържане на застраховките по предходната алинея до подписване на Констативен акт обр. 15, той може да спре всички плащания, които дължи на ИЗПЪЛНИТЕЛЯ до отстраняването на неизпълнението или да заплати за сметка на ИЗПЪЛНИТЕЛЯ застрахователните премии, като удържа платеното от текущите плащания на ИЗПЪЛНИТЕЛЯ по договора.

**(6)** ИЗПЪЛНИТЕЛЯТ е отговорен за застраховането на неговите подизпълнители в съответствие с този раздел *(ако е приложимо).*

**ХІI. ИЗВЪНРЕДНИ ОБСТОЯТЕЛСТВА**

**Чл.37. (1)** ИЗПЪЛНИТЕЛЯТ е длъжен да информира незабавно ВЪЗЛОЖИТЕЛЯ за възникване на всякакви обстоятелства, които биха могли да попречат или да забавят изпълнението на договора.

**(2)** ВЪЗЛОЖИТЕЛЯТможе да спре временно изпълнението на договора изцяло или отчасти, ако възникнат извънредни обстоятелства, които правят продължаването му прекалено трудно или рисковано.

**(3)** Всяка от страните е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това, като незабавно трябва да уведоми другата страна за тези си действия.

**(4)** Извънредно обстоятелство е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни представители или служители), не е възможно да бъде предвидена при спазване на принципа на добросъвестността и се окаже непреодолима.

 **(5)** Дефекти в техническото оборудване или материалите, или закъснения в предоставянето им на разположение, трудови спорове, стачки или финансови затруднения не могат да бъдат използвани за позоваване на извънредна ситуация.

**(6)** Страната, изправена пред извънредна ситуация информира другата страна незабавно, като посочва естеството, вероятната продължителност и предвидимите последици от проблема, и предприема всички мерки за свеждане до минимум на евентуалните вреди.

**(7)** Временното спиране на изпълнението на договора се удостоверява с тристранно подписан протокол за спиране, в който задължително се описват конкретните обстоятелства, наложили спирането на изпълнението.

**XIII. ЕКИП ОТ ЕКСПЕРТИ**

**Чл.38. (1)** За изпълнение предмета на настоящия договор ИЗПЪЛНИТЕЛЯТ осигурява екип от експерти, посочени в офертата, неразделна част от този договор.

**(2)** ИЗПЪЛНИТЕЛЯТ няма право да заменя лицата по ал.1, посочени в офертата му, без предварително писмено съгласие на ВЪЗЛОЖИТЕЛЯ.

**(3)** ИЗПЪЛНИТЕЛЯТ по своя инициатива предлага смяна на ключов експерт в следните случаи:

1. При смърт на експерта;
2. При невъзможност на експерта да изпълнява възложената му работа, поради болест, довела до трайна неработоспособност на експерта;
3. При необходимост от замяна на експерта поради причини, които не зависят от ИЗПЪЛНИТЕЛЯ;
4. Когато експертът бъде осъден на лишаване от свобода за умишлено престъпление от общ характер;
5. При лишаване на експерта от правото да упражнява определена професия или дейност, пряко свързана с дейността му в изпълнението на настоящия договор.

**(4)** В случаите по ал. 3, ИЗПЪЛНИТЕЛЯТ дава на ВЪЗЛОЖИТЕЛЯ писмено уведомление, в което мотивира предложението си за смяна на експерта и прилага доказателства за наличието на някое от основанията по ал. 3. С уведомлението, ИЗПЪЛНИТЕЛЯТ предлага експерт, който да замени досегашния експерт, като новият експерт трябва да притежава еквивалентна квалификация като тази на заменяния експерт и професионален опит, не по-малък от неговия.

**(5)** ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт с ново уведомление по реда на ал. 4.

**(6)** Допълнителните разходи, възникнали в резултат от смяната на експерта, са за сметка на ИЗПЪЛНИТЕЛЯ.

**(7)** В случай че даден експерт не е сменен незабавно и е минал период от време преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен служител до идването на новия експерт, или да предприеме други мерки, за да компенсира временното отсъствие на този експерт.

**ХIV. ПРЕКРАТЯВАНЕ НА ДОГОВОРА**

**Чл.39. (1)** Този Договор се прекратява:

1. с изтичане на срока на Договора.

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността:

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

3. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл да предвиди или да предотврати - с писмено уведомление, веднага след настъпване на обстоятелствата

**Чл.40. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на СМР в срок до 15 (петнадесет) дни, съгласно условията по чл. 2 от договора;

2. ИЗПЪЛНИТЕЛЯТ е прекратил изпълнението на дейностите за повече 15 (петнадесет) дни.

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката/Техническата спецификация и Техническото предложение за изпълнение на поръчката.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл.41.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл.42.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на дейностите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички строително-монтажни работи изпълнени от него до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

г) Да предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил.

**Чл.43. (1)** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства (*ако е приложимо*). Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане (*ако е приложимо*).

**(2)** При прекратяване на договора договорените гаранции за успешно завършените работи се запазват, като за целта ИЗПЪЛНИТЕЛЯТ издава Гаранционен протокол.

**XV. ОБЩИ РАЗПОРЕДБИ**

**Дефинирани понятия и тълкуване**

**Чл.44. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

**Спазване на приложими норми**

**Чл.45.** При изпълнението на Договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл.46.(1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл.47.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Прехвърляне на права и задължения**

**Чл.48.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

**Изменения**

**Чл.49.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.50. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 (пет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.]

**Нищожност на отделни клаузи**

**Чл.51.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл.52. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**Приложимо право**

**Чл.53.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл.54.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл.55.** Този Договор се състои от … (…) страници и е изготвен и подписан в 2 (два) еднообразни екземпляра – един за Изпълнителя и един за Възложителя.

**Приложения**

**Чл.56.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Предложение за изпълнение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – списък на екипа.

**ЗА ВЪЗЛОЖИТЕЛ ЗА ИЗПЪЛНИТЕЛ:**

**ОБЩИНА ИСКЪР:**

**1 ..................................................** ......................................

/**………………………… / /................................./**

**2. ……………………………….**

 **/……………………………… /**

**Съгласувал: ............................**

 **/Мария Иванова/**

 ***Юрисконсулт***